section_heading: Europsko prvenstvo 2010.
paragraph_text: Osvajanjem ovog zlata, Francuzi su postali prva rukometna reprezentacija u povijesti sporta koja je istovremeno bila i svjetski, i europski i olimpijski prvak. Najbolji srednji vanjski postao je Nikola Karabatić, koji je ujedno bio i najbolji francuski i treći sveukupni strijelac prvenstva s 40 pogotaka, a najbolje desno krilo postao je "leteći" Luc Abalo.